Den Vest-Sjællandske Avis, 1830-03-20
Nyeste Post-Efterretninger. Det nyeste Nummer af Bladet Børsenhalle indeholder to vigtige Efterretninger: den første: at Don Pedros Manifest angaaende Oprettelsen, af et Regentskab paa Øen Terceira, er ankommet til London, og vil blive officiel bekiendtgjort saasnart dette Regentskab er indsat. Den Engelske Brig Rosa er ankommen derfra; man forventer paa Øen 2000 Mand fra Brasilien. Den anden indeholdes i den Østerrigske Jagttager, dateret Vien den 9de Marts, hvori det hed der, at ved en Engelsk Coureer, som den 7de er ankommen dertil fra London, er den Efterretning bragt dertil, at de tre Magters Gesandte, som ere forbundne med hinanden ved den Londonske Traktat, have i Conferencerne den 4de og 26de Januar befinitiv bestemt Grækenlands tilkommende Skjebne, og have udnævnet Prins Leopold af Sachsen-Coburg til Souverain og arvelig Fyrste over Grækenland. Denne Efterretning bestyrkes ved en anden, som man har modtaget fra Paris, om at Kongen af Frankerige har modtaget en Taksigelses=Skrivelse fra den nye Souverain, som er tilsendt ham ved Hertugen af Wellington. Den souveraine Fyrste over Grækenland, hedder det videre, Prins Leopold af Sachsen-Coburg, bliver om nogle Dage forventet til denne Hovedstad. – Fra London berettes endelig under 9de Marts, at Dagen tilforn havde Prins Leopold, ledsaget af Greven af Aberdeen, begivet sig til Vindsor, for, som det hedder, at tage Afsked med Hs. Majestæt, og blev over 3 Timer hos Allerhøistsamme. Jfølge Bladet Coureren ere Underhandlingerne og Bestemmelserne angaaende den nye Souverains over Grækenlans Pligter og nye Forhold, i det mindste over flere dertil hørende Punkter, endnu ikke definitiv afgjorte. Man har paastaaet, hedder det, at han vil blive understøttet af en bevæbnet Magt, som vil blive afgivet i samme Størrelse af de tre contraherende, Stater Man har endog nærmere villet bestemme Troppernes Antal og flere andre enkelte Omstændigheder, f. E. man har sagt: at det 5te Regiment Brittiske Husarer var bleven bestemt til denne Fyrstes Livgade; men alt dette erklærer Coureren for urigtigt. Prinsen vil, ifølge dette Blad, ikke bringe med sig nogen betydelig militairisk Escorte, kun de 1800 til 2000 Md. Franske Tropper, som for nærværende Tid opholde sig i Morea, skulle blive der for at forrette den nødvendige Tieneste, og for at opretholde den offentlige Rolighed, hvortil de sandsynligen ville være tilstrækkelige; man forventer forresten i Grækenland ingen alvorlig Modstand imod den nærværende Tingenes Orden, og de smaae Jntriger, som under de nærværende Omstændigheder ere maaskee uundgaaelige, ville af sig selv op høre uden megen Uleilighed dermed. Om de financielle Forhold og om Beløbet af den udenlandske Biestand, som enten maae fordres eller forventes, og Coureren lægger et særdeles Eftertryk paa Forskiellen imellem disse to Begreber, kan endnu ikke siges noget med Sikkerhed; men imidlertid holder dette Blad sig for beføiet til at advare imod de allerede saa afgjorte og omstændeligen bekiendtgjorte Angivelser derom; men det vil saa hurtigt som mueligt meddele Resultaterne af Underhandlingerne om de Gienstande, som for nærværende Tid finde Sted, saasnart de blive afgjorte. Jmellem Portens, Englands, Frankerigs og Ruslands Gesandtskaber er afsluttet er Convention angaaende den Græske Skibsfart, hvorved de Græske Skibe faae Tilladelse til at besøge alle de Tyrkiske Havne og blive stillede under de tre Gesandtskabers Beskyttelse. - Da det nu synes at de Græske Anliggender ere indtil videre afgjorte, saa bereder den Russiske Flaade i Middelhavet sig til at seile hiem. Flaaden er allerede den 11te Februar ankommen til Mal taa, hvorfra den seiler tilbage til Kronstadt. Allene Admiral Heyden bliver tilbage med Orlogsskibet Fere Champinoise, og nogle mindre Skibe. Ogsaa den Franske Escadre skal blive til Orlogskibe mindre. Kun den Engelske skal forblive i samme Størrelse; den udgiør for nærværende Tid 8 Orlogskibe, mange Fregatter o. s. v.